|  |  |  |  |
| --- | --- | --- | --- |
| |  |  | | --- | --- | | Kan frit distribueres  Udkast | **Aalborg Universitet**  Selma Lagerløfs Vej 249 9260 Gistrup  **Sagsbehandler:**  Majken Nørgaard  Telefon: 9940 2209  E-mail: mno@hat.aau.dk | | |
| Referat af 2. semestergruppemøde for Sundhedsteknologi 2. semester kandidat den 3. april 2024 |

**Deltagere:** Gr. 1-5

**Semesterkoordinator:** Lars Pilegaard Thomsen

**Studiesekretær og referent:** Majken Nørgaard

**Afbud:** Ingen

**Øvrige deltagere:** Maciej Plocharski, Lasse Riis Østergaard, Sabata Gervasio

**Dagsorden**

1. Godkendelse af dagsorden
2. Velkommen til semestergruppemøde og generelle meddelelser
3. Statusseminar
4. Studiemiljø (f.eks. studiearbejdspladser, lokaler, bookingsystem, kommunikation med ansatte)
5. Kursusevaluering
   1. Machine Learning
   2. Fysiologisk Modellering
   3. Billedanalyse (valgfag)
   4. Rehabiliteringsteknologi (valgfag)
6. Projektstatus
7. Eventuelt

**Ad 1. Godkendelse af dagsorden**

* + - Godkendt

**Ad 2. Velkommen til semestergruppemøde og generelle meddelelser**

* Ingen meddelelser.

**Ad 3. Statusseminar**

* Halvdelen har haft seminaret og de synes det var godt og rigtig fint at semesterkoordinatoren var til stede. Den anden halvdel skal have seminaret senere i denne uge.

**Ad 4. Studiemiljø (f.eks. studiearbejdspladser, lokaler, bookingsystem, kommunikation med ansatte)**

* De studerende oplever at der i de større case/PBL rum ofte er meget snavset med jord på gulvet, og der er ofte efterladte affald og andre ting og sager.   
  Studiesekretær opfordrer de studerende til at melde manglende rengøring ind i Building support appen.  
  Studiesekretær informerer om, at der er en kontraktlig aftale omkring rengøring i alle rum her på AAU SUND og at rengøringsfolkene gerne må bede de studerende forlade lokalerne når der skal gøres rent, så derfor formodes der at alt rengøring afvikles.   
  Eventuelt må de studerende tage billeder til dokumentation, så kan studiesekretæren gå videre med dem, hvis og når det er muligt at lokalisere ”afsenderne”.
* Der observeres, at rengøringsfolkene i de tidlige morgentimer, ikke er så aktive i niveau 0 og 1 og det er ofte der hvor der er beskidt.

**Ad 5. Kursusevaluering**

* 1. **Machine Learning**
     + Ros til kurset, de ændringer der er lavet fra sidse år som fx opbygningen af kurset samt en ny bog til undervisning, de er rigtig gode. De studerende synes det er et rigtig godt kursus. Gode opgaver, som de studerende kan nå at få lavet. Det er overskueligt.
  2. **Fysiologisk Modellering**
     + Enkelte spørgsmål vedr. eksamen, semesterkoordinator kommenterer herpå.
     + Ros til anden underviser for måden at undervise på, som er meget interaktivt.
  3. **Billedanalyse (valgfag)**
     + Det er gode opgaver, de oplever at når de lykkes med færdiggøre opgaverne, så giver det god selvtillid. De studerende vil gerne have mere viden om hvordan selve eksamen kommer til at forløbe. Underviseren kommenteret at han gerne vil give mere info samt, at der også allerede ligger noget på moodle omkring eksamen.
  4. **Rehabiliteringsteknologi (valgfag)**
     + De studerende oplever at de kommer igennem mange forskellige teknologier, det er de er meget glade for og synes det er et spændende kursus.
     + Underviseren spørger ind til hvad der kunne gøre kurset mere attraktivt: De studerende svarer, at i et specifikt tilfælde, hvor de gerne ville på udenlandsophold på ST9, så havde de fået en forstået af, at de ville være bedre stillet – til dette projekt - ved at have haft billedanalyse. Kursusansvarlig for billedanalyse (og semesterkoordinator ST9) kommenterer at der IKKE er tale om en officiel eller generel udmelding.

**Ad 6. Projektevaluering**

Det går generelt godt i alle 5 grupper, der har dog været enkelte udfordringer, men de studerende har fundet metoder til at løse det på.

**Ad 7. Eventuelt**

* De studerende som vælger at blive i Danmark på ST9, de vil gerne vide mere om forskningsgrupper, kontaktpersoner, gruppedannelse mm, da de ikke helt ved hvem de kan henvende sig til.  
  Semesterkoordinator på ST9 svarer at han gerne vil tage en revurdering på hvor og hvornår der skal gives informationer herom og han vil gerne gå i dialog med de studerende.   
  Der aftales at de studerende og ST9’ semesterkoordinator kommunikerer videre sammen om det.